Sog‘liqni saqlash vazirligi O‘zbekistonda yana 16 kishida koronavirus aniqlangani haqida xabar berdi. «2020 yil 2 iyun soat 10:00 holatiga ko‘ra, O‘zbekistonda koronavirus infeksiyasi qayd etilganlar soni 3718 nafarni tashkil etmoqda.    Yangi kasallanish holatlarining 12 nafari karantin markazidagi (barchasi Qozog‘iston orqali yurtimizga kirib kelgan) fuqarolar orasida, 2 nafari Toshkent shahri Yashnobod tumanidagi aholi orasida, qolgan 2 nafari Namangan va Toshkent viloyatlariga xorijdan kirib kelgan xalqaro yuk tashuvchi avtomashina haydovchilarida aniqlangan», deyiladi vazirlik xabarida. 1 iyun kuni 79ta yangi zararlanish holati qayd etildi, 22 bemor tuzalib, shu vaqtgacha tuzalganlar soni 2859 nafarga yetdi.